1. melléklet

a 16/2015. (XII. 05.) önkormányzati rendelethez

A közösségi színterek az Önkormányzat közművelődési feladatait az alábbi formában, módon és mértékben látják el
1. Az öntevékeny, önképző, szakképző tanfolyamok, életminőséget és életesélyt javító tanulási, felnőttoktatási lehetőségek.

1.1.Az Önkormányzat a helyi lakosság élet és munkaképességének növelése érdekében, 

1.1.1. nyelvtanfolyamokat szervez a svájci testvérkapcsolat ápolásához, 

1.1.2. bemutatókat szervez, különös tekintettel a biogazdálkodásra.

2. A település környezeti, szellemi, művészeti értékeinek, hagyományainak feltárása, megismertetése, a helyi művelődési szokások gondozása, gazdagítása.

2.1. Az Önkormányzat együttműködve a lakossággal a már összegyűjtött helytörténeti anyag kiállítását és állandó megtekintését biztosítja, a helyi művészek alkotásainak kiállításához helyet biztosít.

2.2.A Tele-házban biztosítja az érdeklődők részére a számítógép használatát.

3. Az ünnepek kultúrájának gondozása.

3.1.Az Önkormányzat szervezi a nemzeti és a helyi ünnepek évfordulók programjait és lebonyolítását.

3.2.Az ünnepek alkalmával kiállítást szervez, amelyen bemutatja Szentbékkálla hagyományőrző emlékeit.

      4. Az ismeretszerző, az amatőr, alkotó, művelődő közösségek tevékenységének támogatása. 

4.1.Támogatja a helyi tánckört, a biogazdálkodók körét, a Szentbékkállai Polgárőr és Falufejlesztő Egyesületet,  működésükhöz helyiséget biztosít és a pályázaton való részvételüket támogatja.

4.2.Községi könyvtár szolgáltatásaival segíti az ismeretszerzést. 

5. A helyi társadalom kapcsolatrendszerének, közösségi életének érdekérvényesítésének segítése.

5.1.Az Önkormányzat közreműködik abban, hogy Szentbékkálla község kulturális értékei közismertté váljanak, erősödjék a helyi tudás a lokálpatriotizmus.

5.2.A helyi információ cseréje útján ösztönzi a helyi érdeket védő és gazdagító összefogásokat, segíti a civil szervezeteket. (Szentbékkállai Polgárőr és Falufejlesztő Egyesület) 

5.3.Az Önkormányzat a civil közösségek önigazgatását, érdekérvényesítését, ösztönző képzésekről, pályázati lehetőségekről információkat szerez be és ösztönzi a civil közösségeket pályázatok benyújtására, a pályázatok benyújtásához segítséget ad.
6. A különböző kultúrák közötti kapcsolatok kiépítésének és fenntartásának segítése.

6.1.Az Önkormányzat kapcsolatot tart fenn, 

6.1.1.a svájci testvértelepüléssel, 

6.1.2.a Káli-medence környező településeivel.

7. A szabadidő kulturális célú eltöltéséhez a feltételek biztosítása.

7.1.Az Önkormányzat a lakosság tájékoztatásához, a közösségi művelődéshez, alkotó tevékenységhez biztosítja az esztétikus környeztet.

8. Egyéb művelődést segítő lehetőségek biztosítása.

8.1.Az önkormányzat tájékoztatást nyújt Szentbékkálla község és környéke környezeti és kulturális nevezettességeiről. ( Káli-napok)

8.2.Kapcsolatot tart a Balaton-felvidéki Nemzeti Park Salföldi Majorságával, a szomszédos települések kulturális intézményeivel.

8.3.Az Önkormányzat rendszeresen kiadja a község életéről szóló hírlevelét.

      9. A települési könyvtár, valamint a település közigazgatási területén lévő muzeális gyűjtemény  közművelődési tevékenységének támogatása.


9.1. A községi könyvtár a megyei könyvtár szolgáltatásainak az igénybevételével, biztosítja a településen a könyvtári szolgáltatást, a települési önkormányzat a megyei könyvtárral megállapodást köt, könyvtári szolgáltató helyet működtet.

9.2. A Helytörténeti gyűjtemény fenntartásával, karbantartásával biztosítja annak          látogathatóságát. 

9.3. A községi könyvtár a tapolcai könyvtárral kapcsolatot tart fenn a feladatok minél szakszerűbb és hatékonyabb feladatellátás biztosítására.
